钦定古今图书集成/明伦汇编/氏族典/第336卷 > 刘威
## 钦定古今图书集成/明伦汇编/氏族典/第336卷 > 刘威

按《合肥县志》：威，慎县人。事杨行密为牙将。孙儒屡胜行密欲退保铜官，威言贼远来，可以不战疲之，从其
计。后儒被劫且死，仰顾见威曰：“闻公为此策以败我，
使我有将如公者，其可败耶？”授庐州观察使。是时四
郊多垒，井邑萧然，威内抚百姓，外御寇兵，擢镇南军
节度使。危全讽帅兵十万来攻，威密遣使告急于广
陵，而日召寮佐，奏乐宴饮，神气闲暇，州境以安。